L’AOB ofereix una nova xarrada sobre laelias, schomburgkias i myrmecophylas, tres espècies d’orquídies
2025-07-24

L’Associació d’Amics de les Orquídies de Burjassot (AOB) ha programat una nova activitat relacionada amb el desconegut univers d’esta varietat de plantes. Es tracta d’una xarrada que tindrà lloc el dijous 26 d’octubre, a les 18 h, en el Centre Socioeducatiu Díaz Pintado. En esta ocasió, els socis i sòcies de l’entitat tindran també la possibilitat de connectar-se a la trobada des de la distància ja que la xarrada també se celebrarà en modalitat en línia. Als socis i sòcies que desitgen connectar-se telemàticament se’ls proporcionarà l’enllaç necessari.

La xarrada estarà impartida per Víctor, un dels socis de l’AOB que compta amb un bagatge de 12 anys en el cultiu i cura de les orquídies. En la xarrada, Víctor aprofundirà en l’explicació de les característiques i particularitats de tres varietats d’orquídia: les laelias, les schomburgkias i les myrmecophylas.